Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Česká republika, Praha
Vykonaná v dňoch: 04.-07.11.2018
Názov prijímajúcej organizácie: PISA Governing Board (OECD)
Účel cesty: 46. stretnutie členov riadiaceho výboru PISA
Spôsob financovania: z rozpočtu NÚCEM 

3. Rámcový program pobytu:
04.11.2018 - cesta Bratislava – Praha (Česká republika)
05. – 07. 11.2018 – pracovné stretnutia, rokovania
07.11.2018 cesta Praha (Česká republika) - Bratislava

4. Stručný priebeh rokovaní:
 
Rokovanie otvorili p. A. Schleicher a chair PGB pani Michel Bruniges (Austrália) prehľadom záverov zo 
45. stretnutia PGB. Prvý rokovací deň bol otvorený správou sekretariátu o progrese implementácie 
aktivít PISA v nadväznosti na plnenie úloh z posledného zasadnutia PGB, a to najmä v súvislosti s PISA 
2018, prípravou PISA 2024 cyklu, EÚ GDPR, PISA for Development, PISA pre školy apod. V ďalšom 
bloku priblížil sekretariát návrhy na inovatívne domény v cykle PISA 2024. Podrobnejší a väčší priestor 
sa venoval možnostiam testovania a hodnotenia domény cudzieho jazyka (anglický jazyk) v PISA. 
V diskusii na túto tému odznelo od zástupcov jednotlivých krajín vera výhrad a zdôvodnení 
o problematickosti a špecifickosti tohto merania a korektnosti medzinárodného porovnania v tejto 
doméne. Zástupcovia PGB však súhlasili s návrhom, aby bolo hodnotenie cudzieho jazyka pripravené 
ako voliteľný modul v PISA 2024. V popoludňajšej sekcii sekretariát predstavil dlhodobú strategickú 
„roadmap" pre PISA. Nasledovali diskusné skupiny reprezentantov PGB, ktorí sa vyjadrovali 
k rozvojovým a výhľadovým témam štúdie PISA v strednodobom horizonte, skupiny odprezentovali 
svoje výstupy. Druhý deň stretnutia bol zameraný na prípravu PISA 2021 - progres, výskumný dizajn,
technické štandardy pre ďalší cyklus PISA a pod. Hlavnou doménou PISA 2021 bude matematická 
gramotnosť, kontraktor predstavil detaily tejto domény, výskumný rámec a modifikácie úloh 
zodpovedajúce tejto doméne. Nadväzovalo predstavenie revidovaného draftu domény PISA 2021 
kreatívne myslenie zahŕňajúce pripomienky členov PGB z posledného mítingu. Zástupca ETS 
predstavil návrh rámca pre dotazník v PISA 2021 a zmeny zrealizované od predchádzajúceho mítingu. 
Tretí deň rokovania bol predstavený návrh učiteľského dotazníka pre PISA 2021, ktorý by mal 
obsahovať aj otázky o well-being učiteľov (komplementárne s TALIS dotazníkmi). V sekcii venovanej 
PISA analýzam, správam a disseminácii predstavil sekretariát časový plán zverejňovania ďalších analýz 
PISA 2015. Detailnejšie bola predstavená správa o rovnosti vo vzdelávaní publikovaná OECD v októbri 
2018. ETS predstavil správu o uskutočniteľností testovania pre žiakov so špeciálnymi potrebami. 
Míting končil závermi, ďalšími administratívnymi informáciami a výzvou pre krajiny na zrealizovanie 
47. mítingu PGB PISA.

5. Osobitne vyhotovený očakávaný prínos ZPC:

Pravidelnou účasťou NÚCEM na zasadnutiach PGB má Slovensko priamy prístup k informáciám 

a procesom, vrátane strategických rozhodovaní, ktorými je riadený výskum štúdie OECD PISA na 
medzinárodnej úrovni. Dôležité sú aj priame kontakty so zástupcami účastníckych krajín v PISA ako aj 
výmena skúseností.

6. Spôsob zverejnenia výsledkov ZPC, prenos získaných informácií

Výsledky ZPC budú referované tímu NPM koordinátorov PISA na internom pracovnom stretnutí.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR